**MINISTERUL SĂNĂTĂŢII CASA NAŢIONALĂ DE ASIGURĂRI DE SĂNĂTATE**

 Nr. / Nr. /

 **Se Aprobă, Se Aprobă,**

 **MINISTRUL SĂNĂTĂȚII PREŞEDINTE**

 **PROF. UNIV. DR. ALEXANDRU RAFILA DR. VALERIA HERDEA**

**REFERAT DE APROBARE**

În conformitate cu prevederile din *Hotărârea Guvernului nr. 720/2008 pentru aprobarea Listei cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate*, republicată, cu modificările și completările ulterioare, **în sistemul de asigurări sociale de sănătate, prescrierea, eliberarea şi decontarea medicamentelor corespunzătoare denumirilor comune internaţionale prevăzute în sublistele A, B, C - secţiunile C1, C2, C3 şi sublista D, notate cu (\*\*) se realizează şi în baza protocoalelor terapeutice aprobate prin ordin comun al Ministerului Sănătății și al Casei Naționale de Asigurări de Sănătate**.

Având în vedere publicarea *Hotărârii Nr. 397 din 23 aprilie 2024 privind modificarea şi completarea anexei la Hotărârea Guvernului nr. 720/2008 pentru aprobarea Listei cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate* în Monitorul Oficial al României, Partea I, nr. 382 din 24 aprilie 2024, se impune modificarea și completarea *Ordinului ministrului sănătății și al președintelui Casei Naționale de Asigurări de Sănătate nr. 564/499/2021 pentru aprobarea protocoalelor terapeutice privind prescrierea medicamentelor aferente denumirilor comune internaționale prevăzute în Lista cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate aprobată prin Hotărârea Guvernului nr. 720/2008 și a normelor metodologice privind implementarea acestora*în sensul introducerii unui nou protocol în anexa nr. 1 respectiv **DCI IMUNOGLOBULINĂ ANTI-LIMFOCITE.**

De asemenea, având în vedere prevederile art. 2 din Anexa nr. 3 la *Ordinul ministrului sănătății și al președintelui Casei Naționale de Asigurări de Sănătate nr. 564/499/2021 pentru aprobarea protocoalelor terapeutice privind prescrierea medicamentelor aferente denumirilor comune internaționale prevăzute în Lista cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate aprobată prin Hotărârea Guvernului nr. 720/2008 și a normelor metodologice privind implementarea acestora*, cu modificările și completările ulterioare, comisiile de specialitate au actualizat protocoalele terapeutice de prescriere aferente medicamentelor din anexa nr. 1: **DCI ALGLUCOSIDASUM ALFA**, **DCI COMBINAŢII (DAPAGLIFLOZINUM + METFORMINUM)**, **DCI INHIBITOR DE ESTERAZĂ C1, UMANĂ**, **DCI NIVOLUMABUM, DCI REGORAFENIBUM, DCI ENZALUTAMIDUM, DCI IDEBENONUM, DCI MERCAPTAMINUM**, **DCI OLIPUDASE ALFA** și **DCI SACITUZUMAB GOVITECAN** respectiv protocoale aferente unor afecțiuni/grup de afecțiuni din anexa nr. 2: **PROFILAXIA ŞI TRATAMENTUL TROMBOEMBOLISMULUI VENOS ÎN AMBULATOR, LUPUS ERITEMATOS SISTEMIC - AGENŢI BIOLOGICI: BELIMUMABUM\*\*1, ANIFROLUMABUM\*\*1 și BOALA CRONICĂ INFLAMATORIE INTESTINALĂ.**

În sensul celor de mai sus, vă transmitem, alăturat, proiectul de***Ordin privind modificarea și completarea anexelor nr. 1 și nr. 2 la Ordinul ministrului sănătății și al președintelui Casei Naționale de Asigurări de Sănătate nr. 564/499/2021 pentru aprobarea protocoalelor terapeutice privind prescrierea medicamentelor aferente denumirilor comune internaționale prevăzute în Lista cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate aprobată prin Hotărârea Guvernului nr. 720/2008 și a normelor metodologice privind implementarea acestora,*** pe care dacă sunteţi de acord, vă rugăm să-l aprobaţi în vederea publicării pe site-ul Ministerului Sănătăţii, la rubrica Transparenţa decizională.

**ȘEF SERVICIU DIRECTOR GENERAL**

**Dr. Costin ILIUȚĂ Dr. Mihaela ION**

**MEDIC ŞEF**

**Dr. Oana MOCANU**

**DIRECTOR FCCV**

**Ec. Florin LĂZĂROIU**